As áreas de Brodmann foron orixinalmente definidas e numeradas polo anatomista alemán Korbinian Brodmann baseándose na organización citorquitectónica das neuronas que observou no córtex cerebral usando o método Nissl de coloración celular. Brodmann publicou os seus mapas de áreas corticais en humanos, monos e outras especies en 1909, xunto con moitos outros achados e observacións sobre os tipos de células en xeral e a organización laminar do córtex de mamíferos. O mesmo número de áreas de Brodmann en diferentes especies non indica necesariamente áreas homólogas. Un mapa cortical similar, pero máis detallado, foi publicado por Constantin von Economo e Georg N. Koskinas en 1925.
Georg N. Koskinas